b'\n_START_ARTICLE_\nElea-Mariama Diarra\n_START_SECTION_\nIdrettskarriere\n_START_PARAGRAPH_\nDiarra deltok ved junior-EM i friidrett 2009 i Novi Sad, der Frankrike kom p\xc3\xa5 3.-plass p\xc3\xa5 4 x 400 meter. Ved U23-EM i friidrett 2011 fikk Frankrike igjen bronse, med Diarra p\xc3\xa5 laget. Her deltok hun ogs\xc3\xa5 p\xc3\xa5 400 meter, men til tross for ny personlig rekord p\xc3\xa5 53,99 i innledningsheatet gikk hun ikke videre til finalen, men endte p\xc3\xa5 9.-plass. Hun vant 400 meter ved det franske mesterskapet i friidrett i 2011, med tiden 53,01. Hun ble ogs\xc3\xa5 tatt ut til VM i friidrett 2011, men deltok ikke i konkurransen. _NEWLINE_Ved EM i friidrett 2012 i Helsingfors kom Frankrike p\xc3\xa5 2.-plass p\xc3\xa5 4 x 400 meter stafett. Diarra deltok her i innledningsheatet, der Frankrike l\xc3\xb8p p\xc3\xa5 3:29,03, og fikk dermed s\xc3\xb8lvmedalje i dette mesterskapet. Hun ble tatt ut p\xc3\xa5 stafettlaget ved sommer-OL 2012, men deltok ikke i konkurransen. _NEWLINE_Frankrike deltok i Super League ved Lag-EM i friidrett 2014 i Braunschweig, der Diarra var med og l\xc3\xb8p 4 x 400 meter, der det franske stafettlaget kom p\xc3\xa5 3.-plass. Frankrike kom p\xc3\xa5 4.-plass i lagkonkurransen. _NEWLINE_Ved EM i friidrett innend\xc3\xb8rs 2015 i Praha vant Frankrike 4 x 400 meter stafett, der Diarra l\xc3\xb8p p\xc3\xa5 lag med Floria Guei, Agn\xc3\xa8s Raharolahy og Marie Gayot. Hun deltok ogs\xc3\xa5 ved det andre IAAF World Relays som ble arrangert i 2015, der Frankrike kom p\xc3\xa5 4.-plass p\xc3\xa5 4 x 400 meter, 0,3 sekunder bak Storbritannia. Hun deltok ogs\xc3\xa5 p\xc3\xa5 stafett-medleyen, der Frankrike kom p\xc3\xa5 6.-plass.'